[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000008", "text": "Mae pawb yn y dosbarth wrth eu bodd gyda Deio, y bachgen gyda blodau yn ei wallt. Mae adroddwr y stori, sy\u2019n aros yn ddienw, yn mwynhau treulio amser yn ei gwmni, ac mae\u2019r ddau yn cael llawer o hwyl yng nghwmni ei gilydd."}, {"text_idx": "#000009", "text": "Un diwrnod, mae petal yn dod yn rhydd. Arwydd o bethau i ddod..."}, {"text_idx": "#000010", "text": "Dydi\u2019r llyfr ddim yn rhoi manylion am beth achosodd i\u2019r holl betalau ddisgyn o wallt Deio, ond mae\u2019r ffaith ei fod yn dewis gwisgo het o hyn allan a\u2019r newid amlwg yn ei bersonoliaeth yn arwydd fod rhywbeth o\u2019i le. Rw\u0302an, cawn fachgen tawelog, distaw a thrist - yn wahanol iawn i\u2019r bachgen bywiog ar ddechrau\u2019r stori. Wyddwn ni ddim pan, ond mae o fel petai ei \u2018sbarc\u2019 wedi diflannu."}, {"text_idx": "#000011", "text": "Digon posib fod y petalau\u2019n disgyn oherwydd rhyw ddigwyddiad tu allan i\u2019r ysgol, efallai mater teuluol neu rywbeth arall sy\u2019n ei ddigalonni. Dwi\u2019n cytuno efo dewis yr awdur i beidio a\u0302 dweud wrthym, achos mae\u2019n gadael lle i gael trafodaeth am y math o bethau fyddai\u2019n gallu achosi loes iddo. Dwi\u2019n gwybod o brofiad bod stress neu drawma yn gallu cael effaith corfforol, gweledol arnom. Os dwi dan bwysau mawr, dwi\u2019n dueddol o gael itchy scalp. I ryw raddau felly, mae\u2019n gwneud synnwyr fod Deio\u2019n colli ei betalau wrth iddo fynd drwy gyfnod anodd."}, {"text_idx": "#000012", "text": "Gan ei fod bellach yn edrych yn wahanol heb ei gnwd o wallt amryliw, a\u2019i ben yn frigau pigog i gyd, tydi rhai o\u2019r plant ddim eisiau dim i\u2019w wneud ag ef, ond mae ei ffrind ffyddlon a thriw yn mynd ati i ddyfeisio ffyrdd o wneud iddo deimlo\u2019n well. \u201cI\u2019ve got you, buddy\u201d yw\u2019r neges, ac mae\u2019n hynod o annwyl. Meddwl oeddwn i ella fod y llyfr yn lled-awgrymu sgil-effaith triniaeth cancr fel y rheswm dros golli ei \u2018wallt\u2019 ond gall fod yn unrhyw beth mewn gwirionedd."}, {"text_idx": "#000013", "text": "Neges syml y stori yw bod cyfeillgarwch go iawn, yn golygu gofalu am eich gilydd beth bynnag ddaw -nid jest yn ystod yr amseroedd da, ond pan mae\u2019r cymylau duon uwchben hefyd."}, {"text_idx": "#000014", "text": "Ai jest fi ydi o, neu ydi pobl eraill yn gwirioni hefo llyfrau clawr caled? Mae\u2019r lluniau lliwgar syml yn erbyn y cefndir plaen, gwyn yn gweithio\u2019n dda. Yn y dyddiau lle mae llyfrau\u2019n fwyfwy dros-ben-llestri, roedd hi\u2019n neis bod steil y llyfr yn fwy toned-down (ac yn fy atgoffa o lyfrau clasurol fel Y Teigr a Ddaeth i De). Chewch chi ddim problem darllen y testun, gan ei fod o mor glir. Biti fasa mwy o lyfrau i blant mor hawdd i\u2019w ddarllen."}, {"text_idx": "#000015", "text": "Un o\u2019r pethau gorau am y stori yw ei fod wedi cael ei adael yn fwriadol amwys, ac o ganlyniad, gall y stori weithio fel cerbyd i drafod nifer fawr o bethau. Mae\u2019r syniad o dderbyn pobl, fel ac y maen nhw, sut bynnag maen nhw\u2019n edrych, yn eithaf amlwg."}, {"text_idx": "#000016", "text": "Dw i heb ddarllen y stori gyda phlentyn ifanc, ond sgwn i oes angen help oedolyn i esbonio ystyr dyfnach y petalau\u2019n disgyn? Byddai\u2019n ddiddorol clywed gan unrhyw un sydd wedi rhoi cynnig arno. Wnaeth y plentyn ddeall y syniad y tro cyntaf neu oedd angen eglurhad?"}, {"text_idx": "#000017", "text": "\u00b7 Cyfeillgarwch / ffrindiau da"}, {"text_idx": "#000018", "text": "\u00b7 Helpu eich gilydd/ dangos empathi"}, {"text_idx": "#000019", "text": "\u00b7 Derbyn pobl sy\u2019n wahanol / cynhwysiad / dathlu amrywiaeth"}, {"text_idx": "#000023", "text": "Nid ydym yn gyfrifol am gynnwys gwefannau allanol."}, {"text_idx": "#000025", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000026", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]